SPA:สะท้อนความเป็น Growth Stockแนะนำ”ซื้อ”ราคาเป้าหมาย 14.70 บาท
SPA:สะท้อนความเป็น Growth Stockคงคำแนะนำ"ซื้อ"ภายหลังปรับประมาณการขึ้น ด้วยราคาเป้าหมายปี 60 ที่ 14.7 บาท (DCF WACC = 9.5% TG = 5%) แม้ราคาปัจจุบันในเชิง PER จะไม่ถูก แต่หุ้นมีการเติบโตสูง 33.8% CAGR ทำให้ในแง่ของ PEG ยังอยู่ที่ระดับ 1.1X สะท้อนความเป็น Growth Stock ขณะที่ด้านสาขา Franchise ในประเทศจีนเริ่มส่งคืนผลตอบแทนแล้วและยังมีการขยายสาขาในต่างประเทศเพิ่มเติมที่พร้อมเป็น Upside อยู่ตลอด โอกาส: การขยายสาขา Franchise ในประเทศจีน ความเสี่ยง: บุคลากรขาดแคลน, ความอ่อนไหวต่อความไม่สงบในประเทศ, โรคระบาด
22 พ.ย. 2559

บล.ทิสโก้ ระบุในบทวิเคราะห์วันนี้(22 พ.ย.) ว่า บริษัท สยามเวลเนสกรุ๊ป จำกัด (มหาชน) หรือ SPA เปิดตัว Let’s Relax Onsen &amp; Spa บนชั้น 5 ของโรงแรม Grande Centre Point Thonglor เจาะตลาด Premium ชาวญี่ปุ่นที่อาศัยอยู่ในประเทศไทย (Expat) ซึ่งมีความเป็น Modern Private Onsen เหนือคู่แข่ง มองว่ามีโอกาสที่ลูกค้าของทั้งสปาและ Onsen จะดึงดูดกันให้เกิด Traffic ที่หนาแน่นในระยะยาว
อีกทั้งด้วยต้นทุนคงที่ที่ต่ำจากระบบ Revenue Sharing หากสามารถหาลูกค้าเข้าใช้บริการได้ที่ระดับ 200 คน/วันขึ้นไป ประเมินอัตรากำไรขั้นต้นจะสูงถึง 45-52% (เทียบกับปัจจุบันของ SPA ที่ราว 35-36%) ขณะที่ด้าน Downside Risk ถูกจำกัดด้วย Revenue Sharing และลูกค้าจากห้องพักกว่า 400 ห้องที่อยู่ในดีล
Staff-Utilization rate ในไตรมาส 3/59 ที่สูงถึง 88% เทียบกับ 83% ใน ไตรมาส 3/58 แม้ไม่ใช่ช่วง High Season น่าจะเพิ่มขึ้นต่อเนื่องในช่วง High Season เราคาดผลประกอบการ ไตรมาส 4/59 จะทำจุดสูงุสดใหม่ต่อเนื่องที่ราว 44.5 ล้านบาท (+44% เทียบช่วงเดียวกันของปีก่อน,+10% เทียบไตรมาสก่อนหน้า)
โดยมีปัจจัยขับเคลื่อนจาก1)เข้าสู่ช่วง High Season ของธุรกิจ 2)การปรับราคาคอร์สนวดแผนไทยของ Baan Suan ขึ้นราว 9% เป็น 490 บาท (จาก 450 บาท/2 ชั่วโมง) 3)การเปิดสาขาเพิ่มเติม 4 สาขา รวมถึง Onsen สาขาแรกของบริษัท ทำให้สาขาในปีนี้จะครบ 30 สาขาตามเป้าหมายของบริษัท เรายังได้ปรับประมาณการปี60-61ขึ้น 6% และ 9% ตามลำดับ เพื่อสะท้อนถึงรายได้ที่เติบโตดีกว่าคาดและส่วนของ Onsen ที่เพิ่มเข้ามามีสัดส่วนราว 2.2% ของรายได้ในปี 60-61ด้านการขยายสาขาในปี 60 วางแผนไว้ 10 สาขาเช่นเดิม โดยหาพื้นที่ไว้เรียบร้อยแล้ว 6 สาขาและคาดว่าจะเปิดได้ราว 2-3 สาขาตั้งแต่ไตรมาส 1/60(Let’s Relax กะรน,กระบี่)         
คงคำแนะนำ”ซื้อ”ภายหลังปรับประมาณการขึ้น ด้วยราคาเป้าหมายปี 60 ที่ 14.7 บาท (DCF WACC = 9.5% TG = 5%) แม้ราคาปัจจุบันในเชิง PER จะไม่ถูก แต่หุ้นมีการเติบโตสูง 33.8% CAGR ทำให้ในแง่ของ PEG ยังอยู่ที่ระดับ 1.1X สะท้อนความเป็น Growth Stock ขณะที่ด้านสาขา Franchise ในประเทศจีนเริ่มส่งคืนผลตอบแทนแล้วและยังมีการขยายสาขาในต่างประเทศเพิ่มเติมที่พร้อมเป็น Upside อยู่ตลอด โอกาส: การขยายสาขา Franchise ในประเทศจีน ความเสี่ยง: บุคลากรขาดแคลน, ความอ่อนไหวต่อความไม่สงบในประเทศ, โรคระบาด